โอมะ

โอมะ (Ōma-machi) เป็นเมืองในอำเภอชิโมกิตะ จังหวัดอาโอโมริ ประเทศญี่ปุ่น ตั้งอยู่ทางเหนือสุดของเกาะฮนชู เมืองนี้มีจำนวนประชากรเมื่อวันที่ 1 เมษายน ค.ศ. 2024 ประมาณ 4,258 คน ความหนาแน่นของประชากร /km2 มีขนาดพื้นที่ทั้งสิ้น sqmi

**ภูมิศาสตร์**
อนุสาวรีย์ที่จุดเหนือสุดของเกาะฮนชู (โอมาซากิ)
ทิวทัศน์เมืองโอมะ โดยสามารถมองเห็นช่องแคบสึงารุ และเกาะฮกไกโด
โอมะครอบคลุมพื้นที่แนวชายฝั่งตะวันตกเฉียงเหนือของคาบสมุทรชิโมกิตะ ติดกับช่องแคบสึงารุ แหลมโอมะหรือโอมาซากิ (Ōmazaki) เป็นจุดเหนือสุดบนเกาะฮนชู พื้นที่ส่วนใหญ่ของเมืองอยู่ภายในอาณาเขตของกึ่งอุทยานแห่งชาติชิโมกิตะฮันโต ใน ค.ศ. 2002 กระทรวงสิ่งแวดล้อมได้จัดให้พื้นที่ราบลุ่มที่น้ำขึ้นถึงบางแห่งตามแนวชายฝั่งโอมะเป็นหนึ่งใน 500 พื้นที่ชุ่มน้ำที่สำคัญในญี่ปุ่น ในด้านความหลากหลายทางชีวภาพของพืชทะเล โดยเฉพาะอย่างยิ่งสาหร่ายทะเลหลากหลายสายพันธุ์

**เทศบาลข้างเคียง**

**ภูมิอากาศ**
เมืองนี้มีสภาพภูมิอากาศที่มีลักษณะเป็นฤดูร้อนที่เย็นสบายเป็นระยะเวลาสั้น และฤดูหนาวที่หนาวเย็นยาวนานและมีลมแรง (การแบ่งเขตภูมิอากาศแบบเคิพเพิน Cfb) อุณหภูมิเฉลี่ยทั้งปีในโอมะอยู่ที่ C ปริมาณน้ำฝนเฉลี่ยต่อปีอยู่ที่ mm โดยเดือนสิงหาคมเป็นเดือนที่มีฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคม อยู่ที่ประมาณ C และต่ำสุดในเดือนมกราคม อยู่ที่ประมาณ C

**สถิติประชากร**
จากข้อมูลการสำรวจสำมะโนประชากรของญี่ปุ่น ประชากรของโอมะลดลงมาตั้งแต่ ค.ศ. 1960

**ประวัติศาสตร์**
พื้นที่บริเวณเมืองโอมะเป็นที่อยู่อาศัยของชาวเอมิชิมาจนถึงยุคประวัติศาสตร์ ต่อมาในยุคเอโดะ พื้นที่แห่งนี้ควบคุมโดยตระกูลนัมบุในแคว้นศักดินาโมริโอกะ
ในช่วงที่ประกาศใช้ระบบเทศบาลหลังการฟื้นฟูเมจิเมื่อวันที่ 1 เมษายน ค.ศ. 1889 ได้มีการจัดตั้ง "หมู่บ้านโอโอกุ" (Ōoku-mura) จากการควบรวมหมู่บ้านโอมะกับหมู่บ้านโอกูโดะที่อยู่ใกล้เคียง ต่อมาได้รับยกฐานะเป็นเมือง และเปลี่ยนชื่อเป็น "เมืองโอมะ" เมื่อวันที่ 3 พฤศจิกายน ค.ศ. 1942

**ในวัฒนธรรมร่วมสมัย**
โอมะเป็นสถานที่ยอดนิยมในการถ่ายทำภาพยนตร์และละครโทรทัศน์ โดยเป็นสถานที่ถ่ายทำในภาพยนตร์เรื่อง เกียวเอโนะมูเระ (Gyōei no mure) ที่ออกฉายเมื่อ ค.ศ. 1983 ที่นำแสดงโดยเค็ง โองาตะ ใน ค.ศ. 2000 โอมะเป็นสถานที่ถ่ายทำในซีรีส์ทางโทรทัศน์ของเอ็นเอชเคเรื่อง วาตาชิโนะอาโออิซาระ (Watashi no Aoi Sora) ที่นำแสดงโดยทาบาตะ โทโมโกะ ตามมาด้วยซีรีส์เรื่อง มางูโระ (Maguro) ทางทีวีอาซาฮิ นำแสดงโดยเท็ตสึยะ วาตาริ ใน ค.ศ. 2007

**การเมืองการปกครอง**
ศาลาว่าการเมืองโอมะ
โอมะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเมืองที่เป็นสภาเดียว มีสมาชิกจำนวน 10 คน เมืองโอมะเป็นส่วนหนึ่งของอำเภอชิโมกิตะ ซึ่งเมื่อรวมนครมุตสึจะเป็นพื้นที่เขตเลือกตั้งที่ให้สมาชิกสภาจังหวัดอาโอโมริจำนวน 3 ที่นั่ง ในแง่ของการเมืองระดับชาติ เมืองโอมะเป็นส่วนหนึ่งของเขตเลือกตั้งจังหวัดอาโอโมริที่ 1 ในการเลือกตั้งสภาผู้แทนราษฎรในรัฐสภาญี่ปุ่น

**เศรษฐกิจ**
ท่าเรือประมงโอมาซากิ
เศรษฐกิจของโอมะอาศัยการประมงเชิงพาณิชย์เป็นหลัก เมืองนี้มีชื่อเสียงในด้านปลาทูน่า ซึ่งรู้จักกันดีในชื่อ "เพชรสีดำ" วิธีการตกปลาทูน่าโอมะจะใช้วิธีดั้งเดิมคือการตกปลาด้วยมือโดยใช้เบ็ดเส้นเดียว และจำหน่ายภายใต้แบรนด์จดทะเบียน "โอมะ" ปลาทูน่าโอมะหนึ่งตัวขายได้ราคาสูงเป็นประวัติการณ์ที่ 333.6 ล้านเยนในเดือนมกราคม ค.ศ. 2019 ผลิตภัณฑ์อาหารทะเลอื่น ๆ ได้แก่ ไข่หอยเม่น สาหร่ายคมบุ และปลาหมึก
เมืองนี้เป็นที่ตั้งของโรงไฟฟ้านิวเคลียร์ชื่อว่า โรงไฟฟ้านิวเคลียร์โอมะ ซึ่งจะมีความพิเศษคือจะใช้เชื้อเพลิงออกไซด์ผสม หรือ MOX

**การศึกษา**
โอมะมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง โรงเรียนที่สังกัดคณะกรรมการการศึกษาจังหวัดอาโอโมริ ได้แก่ โรงเรียนมัธยมปลาย 1 แห่ง

**การขนส่ง**

**รถไฟ**
เมืองนี้ไม่มีรถไฟโดยสารให้บริการ สถานีที่ใกล้ที่สุดคือ สถานีรถไฟโอมินาโตะ บนสายโอมินาโตะของบริษัทรถไฟญี่ปุ่นตะวันออกในนครมุตสึ

**ทางหลวง**
 279- 338

**สถานที่ที่น่าสนใจในท้องถิ่น**
 แหลมโอมะ หรือโอมาซากิ (Ōmazaki) - จุดเหนือสุดบนเกาะฮนชู- ประภาคารโอมาซากิ (Ōmazaki tōdai) - หนึ่งใน “50 ประภาคารของญี่ปุ่น”- โอมะอนเซ็ง - รีสอร์ตน้ำพุร้อน- ชายทะเลอากาอิชิ (赤石海岸)

**เมืองพี่น้อง**

**ในประเทศญี่ปุ่น**
 Japan ฮาโกดาเตะ จังหวัดฮกไกโด

**ต่างประเทศ**
 Taiwan หูเหว่ย์ เทศมณฑลยฺหวินหลิน ประเทศไต้หวัน

**บุคคลที่มีชื่อเสียง**
 ฮิโรชิ อิซูมิ (Izumi Hiroshi) - นักกีฬายูโดเหรียญเงินโอลิมปิกฤดูร้อน 2004

**อ้างอิง**

**แหล่งข้อมูลอื่น**
  ja

หมวดหมู่:เมืองในจังหวัดอาโอโมริ